**národná rada slovenskej republiky**

VIII. volebné obdobie

Číslo: CRD-2161/2022

**1259a**

**Spoločná správa**

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259) v druhom čítaní**

Výbor Národnej rady Slovenskej republiky pre ľudské práva a národnostné menšiny ako gestorský výbor návrhu skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259) podáva Národnej rade Slovenskej republiky podľa § 79 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1776 zo dňa 8. novembra 2022 pridelila **návrh skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259)**

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre ľudské práva a národnostné menšiny;

Zároveň Národná rada SR určila Výbor Národnej rady Slovenskej republiky pre ľudské práva a národnostné menšiny ako gestorský výbor a lehoty na prerokovanie predmetného návrhu zákona vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

**Návrh skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259)** určené výbory prerokovali nasledovne:

* Výbor Národnej rady Slovenskej republiky pre financie a rozpočet návrh prerokoval 24. novembra 2022 a uznesením č. 401 ho odporúčal Národnej rade Slovenskej republiky schváliť s pozmeňujúcimi a doplňujúcimi návrhmi;
* Ústavnoprávny výbor NR SR návrh prerokoval 24. novembra 2022 a uznesením č. 660 ho odporúčal Národnej rade Slovenskej republiky schváliť s pozmeňujúcimi a doplňujúcimi návrhmi;
* Výbor Národnej rady Slovenskej republiky pre sociálne veci návrh prerokoval 28. novembra 2022 a uznesením č. 243 ho odporúčal Národnej rade Slovenskej republiky schváliť s pozmeňujúcimi a doplňujúcimi návrhmi;
* Výbor Národnej rady Slovenskej republiky pre ľudské práva a národnostné menšiny návrh prerokoval 29. novembra 2022 a uznesením č. 126 ho odporúčal Národnej rade Slovenskej republiky schváliť s pozmeňujúcimi a doplňujúcimi návrhmi.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú nasledovné pozmeňujúce a doplňujúce návrhy:

1. V čl. I, § 5 ods. 2 sa za slovo „komisár“ vkladajú slová „pre deti“.

Legislatívno-technická úprava; precizovanie textu z dôvodu jednoznačnosti.

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre sociálne veci*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. V čl. I, § 8 ods. 2 sa vypúšťajú slová „vo vyššom veku“.

Vypustenie slov z dôvodu nadbytočnosti.

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre sociálne veci*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. V čl. I, § 15 ods. 2 poznámka pod čiarou k odkazu 10 znie:

„10) Zákon č. 293/2007 Z. z. o uznávaní odborných kvalifikácií v znení neskorších predpisov.“.

Legislatívno-technická úprava; precizovanie textu.

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre sociálne veci*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. V čl. I, § 15 ods. 3 sa odkaz na poznámku pod čiarou 10a nahrádza odkazom na poznámku pod čiarou 11 a poznámka pod čiarou k odkazu 11 znie:

„11) § 13 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.“.

Nasledujúce odkazy na poznámky pod čiarou sa primerane preznačia.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre sociálne veci*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. V čl. I, § 31 sa slová „v znení neskorších predpisov.“ nahrádzajú slovami „v znení zákona č. 338/2015 Z. z., zákona č. 340/2016 Z. z., zákona č. 334/2017 Z. z., zákona č. 177/2018 Z. z., nálezu Ústavného súdu Slovenskej republiky č. 90/2019 Z. z., zákona č. 231/2019 Z. z. a zákona č. 308/2020 Z. z.“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre sociálne veci*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. V čl. XII sa slová „1. januára 2023“ nahrádzajú slovami „1. februára 2023“.

Zmena účinnosti zákona sa navrhuje v nadväznosti na predpokladaný termín jeho prerokovania na schôdzi Národnej rady Slovenskej republiky. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

*Ústavnoprávny výbor NR SR*

*Výbor NR SR pre financie a rozpočet*

*Výbor NR SR pre sociálne veci*

*Výbor NR SR pre ľudské práva a národnostné menšiny*

***Gestorský výbor odporúča schváliť***

Gestorský výbor odporúča o pozmeňujúcich a doplňujúcich návrhoch uvedených v bodoch 1 až 6 hlasovať spoločne s odporúčaním schváliť.

V.

 Gestorský výbor na základe stanovísk výborov k **návrhu** **skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259)**

**odporúča**

Národnej rade Slovenskej republiky predmetný návrh zákona

**schváliť**

v znení pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní **návrhu** **skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259a)** bola schválená uznesením Výboru Národnej rady Slovenskej republiky pre ľudské práva a národnostné menšiny č. 128 z 29. novembra 2022.

Týmto uznesením výbor zároveň poveril spoločnú spravodajkyňu, poslankyňu Národnej rady Slovenskej republiky Katarínu Hatrákovú, aby na schôdzi Národnej rady Slovenskej republiky informovala o výsledku rokovania výborov a pri rokovaní o návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Peter Pollák v. r.

podpredseda Výboru NR SR pre ľudské práva a národnostné menšiny